ตลท.ขึ้น SP หุ้น SSI วันนี้ เหตุฐานะการเงินอาจเข้าข่ายถูกเพิกถอน
ตลท.ขึ้น SP หุ้น SSI วันนี้ เนื่องจากอยู่ระหว่างพิจารณาว่าบริษัทเข้าข่ายต้องปรับปรุงฐานะการเงินและการดำเนินงานหรือไม่ หลังบริษัทได้นำส่งงบการเงินประจำปี สิ้นสุดวันที่ 31 ธันวาคม 2558 ฉบับที่ผ่านการตรวจสอบจากผู้สอบบัญชีมายังตลาดหลักทรัพย์ โดยมีฐานะการเงินที่อาจเข้าข่ายอาจถูกเพิกถอนกล่าวคือมีส่วนของผู้ถือหุ้นต่ำกว่าศูนย์
16 ก.พ. 2559

ตลาดหลักทรัพย์แห่งประเทศไทย (ตลท.) ขึ้นเครื่องหมาย SP หุ้น บริษัท สหวิริยาสตีลอินดัสตรี จำกัด (มหาชน) หรือ SSI ในวันนี้ (16 ก.พ.) เนื่องจากอยู่ระหว่างพิจารณาว่าบริษัทเข้าข่ายต้องปรับปรุงฐานะการเงินและการดำเนินงานหรือไม่ หลังบริษัทได้นำส่งงบการเงินประจำปี สิ้นสุดวันที่ 31 ธันวาคม 2558 ฉบับที่ผ่านการตรวจสอบจากผู้สอบบัญชีมายังตลาดหลักทรัพย์ โดยมีฐานะการเงินที่อาจเข้าข่ายอาจถูกเพิกถอนกล่าวคือมีส่วนของผู้ถือหุ้นต่ำกว่าศูนย์
โดย ตลท.ขึ้นเครื่องหมาย SP หุ้น SSI เพื่อห้ามการซื้อหรือขายหลักทรัพย์ของ SSI ตั้งแต่วันที่ 16 กุมภาพันธ์ 2559 จนกว่าตลาดหลักทรัพย์จะได้ข้อสรุปในเรื่องดังกล่าว ทั้งนี้ไม่เกิน 7 วันทำการ หรือภายในวันที่ 25 กุมภาพันธ์ 2559